Västervik
Västervik je grad od 21,140 stanovnika na jugoistoku Švedske, on je i 
administrativni centar Općine Västervik od 36,206 stanovnika.

Geografske karakteristike
Västervik leži u Grofoviji Kalmar, na obali Baltičkoga mora,  udaljen oko 275 km južno od Stockholma.

Historija
Västervik se prvi put spominje - 1275., kao naselje na mjestu gdje se danas nalazi Gamleby. Tadašnji švedski vladar Eric Pomeranjski je 1433. odlučio iz strateških razloga preseliti grad na sadašnju lokaciju, pod zaštitu utvrde Stegeholm. 

Ni ona mu nije pomogla kad su ga Danci napali i opustošili 1517., ipak i tako razoren koristio je kralju - Gustavu I Vasi, koji je 1548. u njemu podigao brodogradilište.  I pored novih danskih razaranja 1612. i 1677. Västervik je procvjetao, zahvaljujući rastućem izvozu željeza iz livnica i kovačnica iz Tjusta i rezane drvene građe iz šumom bogate okolice. 
Tokom tog perioda podignuto je nekoliko manufaktura i ojačala je buržoazija.

Västervik je početkom 19. vijeka imao 2985 stanovnika, nakon tog je stabilno rastao tako da je do 1880. imao 6 189 stanovnika, tad senjegov rast zbog industrijalizacije ubrzao tako da je 1920. već imao 11 889 stanovnika. Na taj proces je utjecala i 
gradnja željezničkih pruga prema Hultsfredu, Norsholmu i Vimmerbyu (1879. - 1906.), ali kako su one bile
uskotračne, na kraju je to postao ograničavajući faktor.

Nakon stagnacije u periodu 1920. - 1940., broj stanovnika mu je snažno rastao do 1970. (20 577 stanovnika), uglavnom zbog širenja industrijskog sektora, tako da je već 1945. preko 50% stanovnika radilo u industriji. 

Västervik je između 1863. -1970. bio administrativni centar sjevernog dijela Grofovije Kalmar pa je to utjecalo na antagonizam između njega i Kalmara koji tinja i danas.

Od kako su Electrolux i još nekoliko kompanija zatvorili svoje pogone, grad proživljava tešku krizu, koji ni turizam za ljetnih mjeseci nemože nadoknaditi.

Izvori

Vanjske veze 

 Službene stranice općine Västervik 
Gradovi u Švedskoj